Βεάκειο Δημοτικό Θέατρο

Το Βεάκειο Δημοτικό Θέατρο βρίσκεται στην πόλη του Πειραιά, στην κορυφή του λόφου της Καστέλλας (περιοχή Προφήτη Ηλία). Είναι θερινό θέατρο χωρητικότητας 2.000 θεατών και έχει μορφή αρχαίου θεάτρου. Το θέατρο κατασκευάστηκε το 1969 επί δημαρχίας Αριστείδη Σκυλίτση και λεγόταν Σκυλίτσειο, ενώ το 1976 μετονομάστηκε σε Βεάκειο προς τιμήν του πειραιώτη ηθοποιού Αιμιλίου Βεάκη. Το Βεάκειο θέατρο αποτελεί το επίκεντρο μιας αξιόλογης καλλιτεχνικής κίνησης φιλοξενώντας στη σκηνή του αξιόλογες πολιτιστικές εκδηλώσεις όπως με εμφανίσεις μεγάλων Ελληνικών και ξένων θιάσων, λαϊκών συγκροτημάτων διεθνούς φήμης και με συναυλίες γνωστών καλλιτεχνών. Εξωτερικοί σύνδεσμοι Εγκαίνια του Σκυλίτσειου Θερινού Θεάτρου Πειραιά με την παρουσία του Αντιβασιλέα Γεώργιου Ζωιτάκη στην Καστέλα 22/06/1969 (Εθνικό Οπτικοακουστικό Αρχείο) Καλλιστεία για τον τίτλο «Μις Ευρώπη 1970» στο Σκυλίτσειο Θέατρο Πειραιά 15/09/1970 (Εθνικό Οπτικοακουστικό Αρχείο)